หลังจากที่คนในรัฐบาลประสานเสียง บอกประชาชนมาเป็นสัปดาห์ ว่าโรคระบาดไก่ ที่เกิดขึ้นขณะนี้ไม่น่าเป็นห่วง จนต้องตื่นตระหนก แต่ในที่สุด ก็หนีความจริงไม่พ้น โดยที่ทำเนียบรัฐบาล เวลา 08.00 น. วันที่ 23 ม.ค. นายสมคิด จาตุศรีพิทักษ์ รองนายกรัฐมนตรี ได้เรียกประชุมหน่วยงาน ที่เกี่ยวข้อง เพื่อรับมือกับปัญหา โรคไข้ระบาดไข้หวัดนกในไก่ โดยมีนางสุดารัตน์ เกยุราพันธุ์ รมว.สาธารณสุข นายเนวิน ชิดชอบ รมช.เกษตรฯ และ ศ.เกียรติคุณ น.พ.ประเสริฐ ทองเจริญ คณะแพทยศาสตร์ศิริราชพยาบาล และที่ปรึกษาด้านไวรัสขององค์การอนามัยโลก เข้าร่วมหารือด้วย ซึ่งใช้เวลาประมาณ 2 ชั่วโมง